અમદાવાદ: જમ્મુ-કાશ્મીરના ઉરીમાં થયેલા અાતંકી હુમલા બાદ સમગ્ર દેશમાં એલર્ટ જારી કરવામાં અાવ્યું છે ત્યારે ગુજરાતના સુપ્રસિદ્ધ યાત્રાધામ દ્વારકા અને સોમનાથ પણ ત્રાસવાદીઓના હિટ લિસ્ટમાં હોઈ રાજ્યના ગૃહ વિભાગના અાદેશથી અા બંને યાત્રાધામમાં સુરક્ષાનો લોખંડી જાપ્તો ગોઠવી દેવામાં અાવ્યો છે અને બંને યાત્રાધામ દરિયાકિનારે અાવેલાં હોઇ અાતંકવાદીઓ દરિયાઈ માર્ગથી પ્રવેશી ન શકે તે માટે સઘન દરિયાઈ પેટ્રોલિંગ શરૂ કરી દેવાયું છે. કાશ્મીરના ઉરીમાં થયેલા અાતંકવાદી હુમલામાં ૧૮ જવાનો શહીદ થયા છે. ઉરીના હુમલા બાદ ચોંકી ઊઠેલા સુરક્ષાતંત્ર દ્વારા દેશભરમાં એલર્ટ જારી કરી દઈ જુદા જુદા રાજ્યના ગૃહ વિભાગને પણ સુરક્ષાની જડબેસલાક વ્યવસ્થા ગોઠવવા તાકીદ કરવામાં અાવી છે.